Hélder Postiga

Hélder Manuel Marques Postiga (sündinud 2. augustil 1982 Povoa de Varzimis) on Portugali jalgpallikoondise endine ründaja.´ Portugali rahvuskoondises mängis Postiga aastatel 2003–2014 kokku 71 korda ja lõi 27 väravat. Tema esimene mäng koondises oli 12. veebruaril 2003, kui ta sõprusmängus Itaaliaga vahetati 70. minutil sisse Tiago Mendese vastu. See oli ühtlasi Luiz Felipe Scolari esimene mäng Portugali koondise juhendajana. Esimene mäng Portugali algrivistuses oli 10. juunil 2003 sõprusmängus Boliivia vastu, kus ta lõi 2 väravat ja need olid tema esimesed koondiseväravad. 8. septembril 2004 lõi Postiga Eesti jalgpallikoondise vastu 2 väravat 2006. aasta MM-valikmängus Lissabonis. Kõige rohkem, 3 väravat on ta löönud Luksemburgi vastu, kõik eri mängudes. 2 väravat on ta löönud paljudele riikidele, sealhulgas Hispaaniale sõprusmängus Lissabonis 17. novembril 2010. 2004. aasta Euroopa meistrivõistlused jalgpallis toimusid tema kodumaal Portugalis. Portugal võitis oma alagrupi ilma Postiga abita. Veerandfinaalis Inglismaaga 24. juunil vahetati Postiga sisse 75. minutil kapteni Luis Figo vastu seisul 0:1 ja 83. minutil lõi ta viigivärava. Penaltiseerias pani Scolari ta lööma kuuendasse paari ja Postiga realiseeris penalti. Portugal võitis pärast 7 paari 6:5. Poolfinaalis ja finaalis ta ei mänginud ning Portugal tuli Kreeka järel hõbemedalile. 2006. aasta maailmameistrivõistlused jalgpallis toimusid Saksamaal. Pärast kaht võitu alustas Postiga kolmandas alagrupimängus Mehhiko vastu 21. juunil. Portugal oli edasipääsu juba taganud ja alagrupi võitmiseks piisas viigist. Postiga vahetati välja 79. minutil seisul 2:1, mis jäigi lõpptulemuseks. Veerandfinaalis Inglismaaga 1. juulil vahetati Postiga kapteni Luis Figo vastu sisse 86. minutil seisul 0:0. Penaltiseerias lõi Postiga neljandana pärast seda, kui kaks portugallast järjest olid ebaõnnestunud, Postiga lõi sisse ja Portugal võitis. Poolfinaalis Prantsusmaa vastu 5. juulil vahetati Postiga sisse 75. minutil Costinha vastu seisul 0:1, mis jäigi lõpptulemuseks. Kaotatud pronksimängus Postiga ei osalenud. 2008. aasta EM-il jalgpallis võitis Portugal kaks esimest alagrupimängu. Postiga osales 15. juunil kolmandas mängus Šveitsi vastu, kus ta vahetati sisse 74. minutil seisul 0:1 ja kohtumine lõppes 0:2. Siiski võitis Portugal alagrupi ja Šveits jäi viimaseks. Veerandfinaalis Saksamaa vastu 23. juunil vahetati Postiga sisse 73. minutil seisul 1:3, lõi 87. minutil lõppseisuks 2:3 ja sai 90. minutil kollase kaardi. 2012. aasta EM-il Ukrainas oli Postiga algrivistuses. Esimeses mängus Saksamaaga 9. juunil sai ta 13. minutil kollase kaardi ja vahetati 70. minutil välja seisul 0:0. Saksamaa võitis 1:0. Teises mängus 13. juunil Taaniga lõi ta 30. minutil 2:0 ja vahetati välja 64. minutil seisul 2:1. Portugal võitis 3:2. Kolmandas mängus 17. juunil Hollandi vastu vahetati ta välja taas 64. minutil seisul 1:1 ja Portugal võitis 2:1, pääsedes Saksamaa järel teisena edasi. Veerandfinaalis Tšehhi vastu 21. juunil sai ta seisul 0:0 reievigastuse ja vahetati 40. minutil välja. Portugal võitis 1:0, aga langes poolfinaalis Saksamaa vastu välja. 2014. aasta MM-valikgrupis lõi Postiga 6 väravat ja oli koos kahe Iisraeli jalgpalluriga valikgrupi resultatiivseim. Venemaa võitis valikgrupi ja Portugal pidas lohutusmänge Rootsi vastu, kust tänu Cristiano Ronaldo 4 väravale samuti Brasiilias toimuvale finaalturniirile pääses. Finaalturniiril osales Postiga ühes mängus: teises alagrupimängus 22. juunil USA vastu ja vahetati välja juba 16. minutil seisul 1:0. Mäng lõppes 2:2. Alagrupis jäi Portugal Saksamaa ja USA järel kolmandaks ning langes välja. 2001–2003 FC Porto 2003–2004 Tottenham Hotspur 2004–2008 FC Porto 2006 AS Saint-Étienne (laenul) 2008 PAE Panathinaikόs (laenul) 2008–2011 – Sporting CP 2011–2013 – Real Zaragoza 2013 – Valencia CF 2014 Rooma Lazio (laenul) 2014–2015 Deportivo La Coruña 2015 Atlético de Kolkata 2016 Rio Ave 2016 Atlético de Kolkata Porto Primeira Liga: 2002–03, 2006–07 Taça de Portugal: 2002–03 Supertaça Cândido de Oliveira: 2004 UEFA karikas: 2002–03 Intercontinental Cup: 2004 Sporting Supertaça Cândido de Oliveira: 2008 Atlético Kolkata Indian Super League: 2016 Hélder Postiga on 182 cm pikk ja kaalub 79 kg.